ประจำเดือน เดือนที่เเล้วมา 13 มิ.ย 61 มี พสพ วันที่ 7-12 ก.ค. 61 (โดยใส่ถุงยางอนามัยบ้างเเละทีหลั่งนอกหลั่งในบ้าง) เลยได้ทานยาคุมฉุกเฉินวันที่ 10 ก.ค. ตอนบ่าย 1 (กินเม็ด2ตี1ของวันที่ 11 ) หลังทานยาคุมได้ 3วัน มีเลือดออกกะปิดกะปอยจนถึงวันที่ 16 ก.ค. มีอาการปวดท้องน้อยปวดหลังพะอืดพะอมบางคราวอาการคล้ายประจำเดือน อยากทราบว่ายังเป็นผลของยาคุมฉุกเฉิน หรือ ประจำเดือนเดือนนี้มาคะ จะมีโอกาศตั้งครรภ์มั้ยคะ ขอบค่ะ
สวัสดีค่ะ หากประจำเดือน เดือน มิ.ย.มาวันที่ 13 และในวันที่ 13 ก.ค.มีเลือดออกมา เลือดดังกล่าวก็น่าจะเป็นประจำเดือนได้ เนื่องจากอยู่ในช่วงวันที่ประจำเดือนควรจะมา อีกทั้งยังมีอาการปวดท้องและคลื่นไส้ ซึ่งเป็นอาการที่มักพบในขณะมีประจำเดือนได้ ดังนั้นหากเป็นประจำเดือนจริงๆ ก็แสดงว่า ไม่มีการตั้งครรภ์เกิดขึ้นค่ะแนะนำให้สังเกตเลือดที่ออกต่อไป หากมาไม่นานเกิน 7 วัน และมีปริมาณไม่มากจนเกินไป ไม่มีปวดท้องน้อยรุนแรง ก็ถือว่าเป้นประจำเดือนที่ปกติค่ะ